b"\n_START_ARTICLE_\nFrans van Schooten\n_START_SECTION_\nVida\n_START_PARAGRAPH_\nEl seu pare, del mateix nom, era professor de l'Escola d'Enginyeria de la Universitat de Leiden, on el mateix havia estudiat sota Ludolph van Ceulen. Aquesta escola havia estat fundada pel brugenc Simon Stevin el 1600 i gaudia de gran prestigi. Entre els seus professors ha hagut Rudolph Snel, Ludolph van Ceulen, Willebrord Snell i Jacob Gool (Jacobus Golius)._NEWLINE_\xc3\x89s normal, doncs, que Schooten Jr. ingress\xc3\xa9s en aquesta universitat l'any 1631. Ja l'any 1632, va ser presentat a Descartes pel seu professor Jacob Gool. Aquesta influ\xc3\xa8ncia ser\xc3\xa0 perdurable en la vida de van Schooten. Entre 1641 i 1643 va viatjar per Fran\xc3\xa7a, Anglaterra i Irlanda, coneixent Marin Mersenne a Par\xc3\xads i estudiant les obres de Vi\xc3\xa8te i Fermat. El 1645 va substituir el seu pare en el c\xc3\xa0rrec de professor de matem\xc3\xa0tiques de l'escola d'enginyeria de la universitat.\n_START_SECTION_\nObra\n_START_PARAGRAPH_\nVan Schooten \xc3\xa9s conegut sobretot com a difusor de l'obra de Descartes. En traduir La Geom\xc3\xa8trie al llat\xc3\xad el 1649, en va facilitar la  difusi\xc3\xb3 per tot Europa. Va ampliar l'edici\xc3\xb3 que amb comentaris propis i dels seus deixebles el 1659-1661._NEWLINE_El 1656-1657 publica el seu llibre m\xc3\xa9s important: Exercitationum Mathematicarum libri quinque, que \xc3\xa9s una ampla col\xc2\xb7lecci\xc3\xb3 de problemes. Com ap\xc3\xa8ndix d'aquest llibre, van Schooten va incloure un treball de Huygens: De ratiociniis in aleae ludo que \xc3\xa9s un pas important en el desenvolupament de la teoria de la probabilitat."